kardosdrur/scandi-wiki huggingface dataset:
Sigourney Weaver

Sigourney Weaver (født 8. oktober 1949) er en amerikansk skuespillerinde, bedst kendt for sin rolle som Ellen Ripley i [[Alien (franchise)|Alien-serien]].

Hun blev nomineret i henholdsvis 1987 og 1989 til en Oscar for bedste kvindelige hovedrolle for Alien og Gorillaer i disen. Desuden for bedste kvindelige birolle i 1989 for Working Girl.

I 2009 blev hun nomineret til en Golden Globe for bedste skuespillerinde og en Emmy Award for sin rolle i tv-filmen Prayers for Bobby.

Udvalgt filmografi 
 Annie Hall (1977)
 Alien (1979)
 Lev farligt (1982)
 Ghostbusters (1984)
 Aliens (1986)
 Gorillaer i disen (1988)
 Working Girl (1988)
 Ghostbusters II (1989)
 Alien 3 (1992)
 Dave (1993)
 Death and the Maiden (1994)
 Alien: Resurrection (1997)
 Ice storm (1999)
 Galaxy Quest (1999)
 Heartbreakers (2001)
 The Village (2004)
 Imaginary Heroes (2004)
 Infamous (2006)
 The Girl in the Park(2007)
 Vantage Point (2008)
 WALL·E (2008)
 Prayers for Bobby (2009)
 Avatar (2009)
 Syv minutter over midnat (2016)
 Ghostbusters (2016)The Defenders (2017)
 Ghostbusters: Afterlife (2021)

 Referencer 

 Litteratur / kilder 
 Jørgen de Mylius: Til kamp mod monstre (Berlingske Tidende, 16.8.1992)
 Helle Hellmann: Sidste kamp mod uhyrerne (Politiken, 16.8.1992)
 Nicolas Barbano: Nu bruger Sigourney sine trusser som våben! (PS Pige-Special nr. 8, 1995)
 Per Dabelsteen: Fascination af det mørke (Politiken, 6.4.1996)
 Bastian Larsen: Filmens nye heltinde (Samvirke nr. 12, 1998)
 Ed Pilkington: Spids, kølig, intelligent og meget feministisk'' (Politiken, 18.12.2009)

Eksterne henvisninger 

 

Skuespillere fra New York
Personer fra New York City
Milla Jovovich

Milica Bogdanovna "Milla" Jovovich (født 17. december 1975 i Kijev) er en amerikansk skuespiller, musiker og model.

Hun er født i Kiev i Ukrainske SSR som datter af en russisk moder og en serbisk fader. Familien flyttede til London i 1981 og senere til Californien nogle år senere.

Udvalgt filmografi 
 Tilbage til den blå lagune (1991) – Lilli Hargrave
 Det femte element (1997) – Leeloominaï Lekatariba Lamina-Tchaï Ekbat De Sebat, alias Leeloo
 Jeanne d'Arc (1999) – Jeanne d'Arc
 Zoolander (2001) – Katinka Ingabogovinanana
 Resident Evil (2002) – Alice
 Resident Evil: Apocalypse (2004) – Alice
 Resident Evil: Extinction (2007) – Alice
 Resident Evil: Afterlife (2010) – Alice
 Resident Evil: Retribution (2012) – Alice
 Resident Evil: The Final Chapter (2016) – Alice
 Hellboy (2019)

Privatliv 
Milica Jovović har været gift tre gange, 2. gang med filminstruktør Luc Besson og 3. med instruktøren Paul W.S. Anderson, med hvem hun har to døtre.

Eksterne henvisninger

Referencer 

Skuespillere fra USA
Richard Linklater

Richard Linklater (f. 30. juli 1960) er en amerikansk filminstruktør.
Han står blandt andet for "snakkefilmstriologien" Before Sunrise, Before Sunset og Before Midnight.

Udvalgt filmografi 
 Slacker (1991)
 Dazed and Confused (1993)
 Before Sunrise (1995)
 subUrbia (1996)
 Waking Life (2001)
 School of Rock (2003)
 A Scanner Darkly (2006)
 Boyhood (2014)

Eksterne henvisninger
 

Filminstruktører fra USA
Golden Globe for bedste instruktør
Doom (computerspil fra 2016)

Doom er et førstepersons skydespil udviklet af id Software og udgivet af Bethesda Softworks. Spillet er det fjerde hovedspillet i Doom-serien og blev udgivet internationalt til Microsoft Windows, PlayStation 4 og Xbox One 13. maj 2016. En udgave til Nintendo Switch, udviklet i samarbejde med studioet Panic Button, blev udgivet 10. november 2017.

I Doom tager spilleren rollen som en navnløs rumsoldat, der kæmper mod dæmoniske kræfter fra helvede som er blevet frigjort af Union Aerospace Corporation på den koloniserede planet Mars. Spillet vender tilbage til et hurtigere tempo med mere åbne niveauer, tættere på designet af de to første Doom-spil end den langsommere overlevelsesskræk fra Doom 3. Det indeholder også miljøkrydsning, karakteropgraderinger og evnen til at udføre henrettelser kendt som "glory kills". Spillet understøtter også en online multiplayer-komponent og en niveau editor, der er kendt som "SnapMap". Disse er udviklet med henholdsvis Certain Affinity og Escalation Studios.

Eksterne henvisninger 
 
 Officiel hjemmeside 

2016
First-person shooter
Nintendo Switch-spil
PlayStation 4-spil
Windows-spil
Xbox One-spil
Wet

WET er et spil under udvikling af A2M, og støttet af Sierra Entertainment. Spillet er planlagt at udkomme til PlayStation 3 og Xbox 360. Det er et actionspil med en kvindelig heltinde, ved navn Rubi. Da spillet blev annonceret, blev hun hurtigt sammenlignet med Lara Croft og vampyren Rayne fra BloodRayne.

Activision Blizzard annoncerede den 29. juli 2008 at WET var blevet droppet. Men ifølge A2M, var WET kommet så langt hen i udviklingen at projektet ikke er blevet droppet helt.

Referencer 

Computerspil fra 2009
Xbox 360-spil
PlayStation 3-spil
Kirkefondet

Kirkefondet er en uafhængig kirkelig organisation, hvis formål i dag er at inspirere og rådgive Folkekirkens menigheder i deres arbejde med at skabe liv og vækst i kirken.

Organisationen, som har adresse på Frederiksberg, har en lille stab af lønnede medarbejdere og en stor kreds af frivillige aktive og finansieres ikke af offentlige midler, men af indsamlinger og gaver. Der arbejdes bl.a. med målsætning i kirkens arbejde, fremtidens menigheder, vejkirker og andre åbne kirker og fornyelse i gudstjenesten og udgiver materialer, holder kurser samt foredrag om kirkens liv og vækst.

Kirkefondet blev oprettet i 1890, oprindeligt under navnet Københavns Kirkefond, og arbejdede med at indsamle penge og få bygget kirker i den hastigt voksende hovedstad. Desuden var målsætningen at opbygge aktive menigheder omkring de nye kirker, hvor der blev dannet såkaldte menighedssamfund af de aktive kirkemedlemmer. Sidenhen blev Kirkefondets arbejdsområde udvidet til hele landet. Efter en lovændring, som gav mulighed for at finansiere nye kirker gennem kirkeskattemidler skiftede Kirkefondets arbejde karakter. I dag vil Kirkefondet "virke for liv og vækst i folkekirkens menigheder og at fremme mulighederne for at gå nye veje i den kristne forkyndelse".

Ekstern kilde/henvisning 
 Kirkefondets officielle hjemmeside

Kristne organisationer
Organisationer fra Danmark
Folkekirken
Etableret i 1890
Hexakosioihexekontahexafobi

Hexakosioihexekontahexafobi på (eller "frygten for nummeret seks-hundrede-seks-og-tres") er en fobi der grunder i de bibelske vers i Johannes' Åbenbaring kapitel 13, vers 18, der påstår at nummeret 666 er dyrets tal. Tallet er derfor i brede kredse forbundet med Satan eller Anti-krist. Uden for kristne kredse er fobien blevet yderligere fremskyndet igennem forskellige gyserfilm.

Se også 
Dyrets tal

Fobier
Kommuner i Acre

Liste over kommuner i den brasilianske delstat Acre.

Acre
Elfenbenspadderok

 
Elfenbenspadderok (Equisetum telmateia), ofte skrevet elfenbens-padderok, er en sporeplante, der i Danmark vokser ved skovbække og på lerede vældprægede skrænter. Sommerskuddene er 50-150 cm høje. Hele planten indeholder kiselsyre i form af små, skarpe krystaller, der udskilles på ydersiden af cellerne.

Beskrivelse 
Elfenbenspadderok er en flerårig urt med en opret vækst. Planten danner to slags oprette eller opstigende skud: Forårsskud, som er brunlige, fordi de mangler klorofyl, og som danner sporer. På disse skud sidder de endestillede, kogleagtige sporehuse. Hovedskuddene er hvidlige, 6–20 mm tykke. Fra hovedskuddets led dannes der kransstillede sideskud, der er bygget ganske som hovedskuddet. Bladene er bittesmå og skælformede, og de sidder i kranse ved leddene enten på hovedskuddet eller på sideskuddene.

Rodnettet består af et dybtliggende og vidt forgrenet netværk af jordstængler og nogle spinkle trævlerødder.

Højde x bredde: 1,50 x 0,45 m.

Voksested 

Arten hører hjemme overalt i Europa og Asien, hvor den foretrækker lerede fugtige eller vældprægede skrænter. I Danmark findes arten hist og her i Syd- og Østjylland, mens den er sjælden andre steder.

I Funder Krat vest for Silkeborg vokser den på fugtige engstræk i en overdrevspræget vegetation sammen med bl.a. kristtorn, bjergærenpris, krognæbstar, kærmangeløv, majgøgeurt, risdueurt, skovhullæbe, skovrørhvene, smalbladet vandstjerne, smuk perikon, småbladet milturt, spæd pindsvineknop, stor frytle, tykakset star og vintereg

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet  

Padderok
Flerårige urter
Planter i Danmark
Melk (flod)

Melk er en sydlig biflod til Donau i delstaten Niederösterreich i Østrig. Den udspringer i nærheden af Statzberg i området omkring Antion an der Jeßnitz, og floden flyder gennem byerne Oberndorf an der Melk, Diesendorf, Ruprechtshofen og Sankt Leonhard am Forst og udmunder i Donau i byen Melk. Målt ved Matzleinsdorf har floden Melk en vandgennemstrømning på 3 m3/sek. Mank er Melks vigtigste biflod.

Floder i Østrig
Donaus bifloder
Acrelândia

Acrelândia er en kommune i den brasilianske delstat Acre.

Kommunen ligger på hovedvejen BR-364.

Noter 

Kommuner i Acre
Mank (flod)

Mank er en flod i delstaten Niederösterreich i Østrig. Floden er omkring 28 km lang og udspringer i nærheden af Plankenstein. Mank flyder gennem byerne Texing, Kirnberg an der Mank og Mank. Ved byen Sankt Leonhard am Forst munder Mank-floden ud i Melk-floden.

Floder i Østrig
Sierning (flod)

Sierning  er en flod i delstaten Niederösterreich i Østrig. Floden udspringer i nærheden af Kilb. Floden udmunder i floden Pielach i byen Haunoldstein.

Floder i Østrig
Léon Gambetta

Léon Gambetta (2. april 1838 i Cahors i Frankrig – 31. december 1882 i Ville-d'Avray ved Sèvres i Hauts-de-Seine) var en fransk politiker under den tredje republik.

Han var søn af en italiensk immigrant fra Genova, men blev fransk statsborger i 1859 og voksede op i Cahors. I en alder af 15 mistede han synet på sit venstre øje i en ulykke, og øjet måtte fjernes. På trods af sit handicap udmærkede han sig under skolegangen og rejste til Paris i 1857 for at studere jura.

Efter udbruddet af den fransk-preussiske krig den 19. juli 1870 og den franske kejser Napoleon 3. var blevet taget til fange, blev det andet franske kejserrige afviklet under en fredelig revolution. Fra rådhuset i Paris proklamerede general Louis Jules Trochu og Léon Gambetta den 4. september 1870 kejserdømmets fald og etablerede en ny regering, kaldt national­forsvars­regeringen. Den var forløberen for den tredje franske republik, som skulle vare helt frem til 10. april 1940 kun afbrudt af Pariserkommunen 18. marts-28. maj 1871.

Regeringen bestemte, at krigen skulle fortsætte, mens Napoleon 3. snart fik eksil i England. 7. oktober 1870 blev Gambetta bedt af regeringen om at hjælpe til med landets forsvar i forbindelse med krigen, og han rejste i ballon til regeringsdelegationen i Tours for at hverve nye soldater til krigsindsatsen. Da Paris kapitulerede 20. januar 1871, ønskede Gambetta at fortsætte krigen, men måtte modstræbende godtage våbenhvilen.

Gambetta repræsenterede området Bas-Rhin i nationalforsamlingen 8. februar-1. marts 1871, men måtte opgive det, da området kom under preussisk herredømme. Den 2. juli samme år blev han igen valgt ind i Nationalforsamlingen, denne gang for departementet Seine. Han var præsident for Nationalforsamlingen 1879-1881 og ledede derefter regeringen 66 dage fra 14. november 1881 til 27. januar 1882. Hans regering blev modarbejdet fra alle sider, idet han blev mistænkt for at ville være diktator.

I december 1882 blev Gambetta såret i hånden af et vådeskud fra en revolver. Såret blev betændt og førte få dage senere til hans død i Ville-d'Avray ved Sèvres i Hauts-de-Seine. Han fik en statsbegravelse 6. januar 1883. Den 11. november 1920 blev hans legeme overført til Panthéon.

Eksterne henvisninger 

Udenrigsministre fra Frankrig
Indenrigsministre fra Frankrig
Franskmænd i 1800-tallet
Franskmænd begravet i Panthéon
Stift Melk

Stift Melk er et historisk benediktinerkloster i den østrigske by Melk i delstaten Niederösterreich og er et af verdens mest berømte klostre. Det ligger på en høj klippe ved Donau i området Wachau, der er opført på UNESCO's verdensarvsliste i 2000.

Melk var et kendt landemærke i romertiden. En slavisk boplads, Magalicha, erstattede romernes befæstning, men blev ødelagt ved en ungarsk invasion omkring 955, hvorefter stedet blev omtalt som Eisenburg (= Jernborg). 

Klosteret blev grundlagt i 1089, da markgreve Leopold 2. gav et af sine slotte til benediktinermunkene. Der blev grundlagt en skole i klosteret i det 12. århundrede, og klosterbiblioteket blev hurtigt kendt for sin store samling af manuskripter, hvoraf mange var skrevet i klosteret.

Det imponerende barokanlæg blev bygget mellem 1702 og 1736, tegnet af arkitekten Jakob Prandtauer. Specielt imponerende er klosterkirken med freskoer af Johann Michael Rottmayr og biblioteket med sin store samling af middelaldermanuskripter.

Klosterskolen eksisterer som Stiftsgymnasium Melk og har i dag 900 elever af begge køn.

Umberto Eco gav en af hovedpersonene i sin kendte roman Rosens navn navnet "Adso fra Melk" som en hyldest til klosteret og dets berømte bibliotek.

Noter

Eksterne henvisninger 

 Stift Melks officielle hjemmeside

Se også 
 Stift Göttweig

Klostre i Østrig
Unit test

Unit test, også kaldet modultest, er en testmetode i computerprogrammering, der verificerer, at individuelle enheder i kildekoden virker efter hensigten. En unit (enhed) er den mindste testbare størrelse i en applikation. I procedural programmering kan den mindste enhed være et individuelt program, en funktion eller en procedure. I objektorienteret programmering er den mindste enhed en metode, der hører til i en klasse.

Ideelt er alle unit tests uafhængige af hinanden og kan afvikles selvstændigt. Stubbe, Mock/falske objekter og en test harness kan benyttes til at teste moduler i et isoleret miljø. Unit test benyttes på en af to måder, enten benyttes de til at styre udviklingen af kildekode, eller som validering af udviklet kode. At benytte unit tests som drivkraft i udvikling er en af hjørnestenene i udviklingsmetoden Extreme Programming (XP). Skal man skrive kode der passer til specifikationerne angivet i form af unit tests eller skrive test der verificerer at koden opfylder specifikationerne.

Fordele 
Formålet med en unit test er at isolere hver del af et program og vise, at de individuelle dele fungerer korrekt. En unit test er en konsekvent, nedskrevet kontrakt, som en kodeenhed skal opfylde. Ved tidsmæssigt at placere unit test tæt på kodeudvikling, opdages fejl tidligt i udviklingsprocessen.

Unit tests tillader, at en programmør kan foretage ændringer til koden på et senere tidspunkt ved at sikre, at modulet stadig virker korrekt. En forudsætning for dette er, at et sæt unit test er fyldestgørende. Et testsæt er fyldestgørende, når alle tilstande i en funktion eller metode bliver aktiveret. Tilstande kan eksempelvis være betingelser i en if eller case erklæring. For at sikre, at denne forudsætning er opfyldt, udføres en "Code Coverage" analyse som test af testene.

Referencer 

Systemudvikling
Prøver
Theodor Liebknecht

Theodor Liebknecht (19. april 1870 i Leipzig – 6. januar 1948 i Altendorf i den schweiziske kanton Schwyz) var tysk socialistisk politiker. Søn af Wilhelm Liebknecht og broder til Karl Liebknecht. Han blev først politiskt aktiv efter, at broderen var blevet myrdet i 1919. I modsætning til sin bror blev han aldrig kommunist, og han meldte sig heller aldrig i SPD ( Tysklands største socialdemokratiske parti). 

Theodor Liebknecht var aktiv inden for Unabhängige Sozialdemokratische Partei Deutschlands (USPD), der var et mindre socialdemokratiske parti. Liebknecht fra formand for USPD fra 1924 til 1931. Dette år tilsluttede partiet og Liebknecht sig det nye Sozialistische Arbeiterpartei Deutschlands (SAPD). Efter nazisternes magtovertagelse i Tyskland flygtede Liebknecht til Schweiz.

Politikere fra Weimarrepublikken
Socialister fra Tyskland
Personer fra Leipzig
Tyskere i 1800-tallet
Tyskere i 1900-tallet
Brasilianske hovedveje

Brasilianske hovedveje opdeles i 2 typer: Føderale og regionale.

Føderale hovedveje kan være både motorveje og landeveje. Med eller uden adgang for ikke-motoriserede køretøjer eller 
fodgængere.

Hovedvejene er benævnt efter et system, hvor føderale hovedveje starter med BR og regionale hovedveje starter med XX, hvor XX er 
delstatens oficielle forkortelse. Derefter kommer der et 3-cifret nummer. For de føderale hovedvejes 
vedkommende, betegner det første ciffer i vejnummeret typen på vejen.

Typerne er:

 0 – Radiale hovedveje, hvilket er hovedveje, der udgår radialt fra hovedstaden Brasilia.
 1 – Langsgående hovedveje, hvilket er hovedveje, der løber vertikalt i landet, altså i nord-sydlig retning.
 2 – Tværgående hovedveje, hvilket er hovedveje, der løber horisontalt i landet, altså i øst-vestlig retning.
 3 – Diagonale hovedveje, hvilket er hovedveje, der løber diagonalt i landet, altså f.eks nordvest-sydøstlig retning.
 4 – Forbindelses hovedveje er mindre vigtige hovedveje, ofte en, der forbinder en by, med en af de andre hovedveje.

Ekstern henvisning 
 Brasiliens transportministerium

Veje i Brasilien
Potsdamer Stadtschloss

Potsdamer Stadtschloss er en bygning i Potsdam, der blev opført i barokstil i 1662-1669 og udvidet 1744-1751 i rokokostil for Frederik den Store ved hofarkitekten Georg Wenzeslaus von Knobelsdorff. Slottet blev kraftigt beskadiget af bombninger i 1945 og blev nedrevet af DDR-styret 1959-1960. Slottet blev efter Tysklands genforening genopført baseret på de oprindelige tegnigner og stod færdigt i 2013. 

Slottet var sammen med Berliner Schloss officiel residens (vinter residens) for kurfyrsterne af Brandenburg, det senere Brandenburg-Preussen og kongerne af Preussen, som efter 1871 desuden var tyske kejsere.

Bygninger huser i dag parlamentet i den tyske delstat Brandenburg.

Stadtschloss
Slotte i Brandenburg
Huset Hohenzollern
Neues Palais

Neues Palais er et omfangsrigt barokslot ved Potsdam beliggende i slotsparken til lystslottet Sanssouci. Det blev opført for Frederik den Store 1763-1769.

Henvisninger 

Slotte i Brandenburg
Potsdam
Huset Hohenzollern
Schloss Köpenick

Schloss Köpenick er et barokslot beliggende i byen Köpenick, der i dag som Berlin-Köpenick indgår som forstad i byen Berlin.

Køpenick
Huset Hohenzollern
Kvinderegensen

Kvinderegensen er et kollegium fra 1931-1932 for studerende på Amager Boulevard i København. Siden 1978 har mandlige studerende også kunne optages.

Bygningen blev tegnet af arkitekten Helge Bojsen-Møller, og værelserne blev indrettet af arkitekten Rigmor Andersen.

Litteratur 
 Elisabeth Hude, "Hvordan Kvinderegensen blev til" i: Kvinderegensen 1932-1957, Dansk Videnskabs Forlag, 1957.

Eksterne henvisninger 

 

Kollegier i København
Etableret i 1932
Amagerbro
Carl Christian Burmeister

Carl Christian Burmeister (født 7. januar 1821 i København, død 11. december 1898 smst) var en dansk mekaniker, maskinfabrikant og medgrundlægger af Burmeister & Wain.

I 1843 etablerede en holstensk snedker, Hans Heinrich Baumgarten, et mekanisk værksted på Købmagergade i København. Han indgik i 1846 et partnerskab med Carl Chr. Burmeister, hvor værkstedet blev udvidet med et jernstøberi og flyttet til Christianshavn under navnet Baumgarten og Burmeister. Støberiet leverede Danmarks første dampskib i støbejern og søsatte det i 1858.

Baumgarten trak sig tilbage i 1861, og fire år senere indgik Burmeister et kompagniskab med underdirektøren fra værftet, William Wain, så firmaet kom til at hedde Burmeister & Wain. Virksomheden blev i 1871 ramt af både kapitalmangel og strejke. Året efter blev værftet omdannet til et aktieselskab.

Kilder

Eksterne henvisninger 
 

Danskere i 1800-tallet
Mekanikere fra Danmark
Fabrikanter fra Danmark
Personer i Dansk Biografisk Leksikon
Personer med tilknytning til Burmeister & Wain
Valkendorfs Kollegium

Valkendorfs Kollegium i Sankt Peders Stræde i København er Nordens ældste kollegium, der kan skrive sin historie helt tilbage til den 26. februar 1589, hvor det blev grundlagt af Christoffer Valkendorf.

Historie 
Kollegiets nuværende bygning er dog fra 1865-1866 og tegnet af Kommunehospitalets arkitekt Christian Hansen. Den blev forhøjet i 1920 og er siden blevet fredet.

Der bor i dag 22 alumner på kollegiet optaget fra et bredt udsnit af universitetsstudier. Hver alumne bestrider et ansvarsområde, et såkaldt embede, som er på valg til kollegiets generalforsamling i september. Det ældste og mest prestigefyldte embede er Inspector Collegii, som deles af to alumner, der fungerer som kollegiets formænd. Embedet er første gang beskrevet i kollegiets fundats fra 16. juli 1595.

Der er ingen krav til karaktergennemsnit for optagelse på kollegiet, men som ansøger skal man være studerende ved Københavns Universitet eller Danmarks Tekniske Universitet og have bestået mindst halvandet års studier. 

Valkendorfs Kollegium drives af Københavns Universitets Kollegiesamvirke af 1983, der udover Valkendorfs Kollegium omfatter Regensen, Elers Kollegium og Borchs Kollegium.

Kendte alumner 
Adskillige kendte personer har været alumner på Valkendorfs Kollegium gennem tiden:

Ekstern henvisning 
 Valkendorfs Kollegiums hjemmeside

Indre By (København)
Kollegier i København
Fredede bygninger, konstruktioner og anlæg i Københavns Kommune
Etableret i 1589
Rø-senderen

Rø-senderen er en 315,7 meter høj gittermast fastspændt med stålbarduner ca. 1,8 km nordøst for Årsballe midt på Bornholm, der anvendes til digital radio- og TV-transmission og mobilteletoni. Masten blev opført i begyndelsen af 1989, som en af de 16 hovedsendere i TV2’s sendenet, der blev etableret mellem 1988-89. Den ligger ca. 1,3 km nord for Årsballe-senderen.

Rø-senderens top er 431,2 meter over havets overflade og er dermed Danmarks højeste, faste punkt. Selve masten er dog med sin højde på 315,7 meter lavere end eksempelvis masten til Hedensted-senderen (316 m) og Hove-senderen (320 m).

Antennedriften har skiftet ejer flere gange. Da Telekommunikationen blev udbudt til privat drift i starten af 1990'erne blev Post og Telegrafvæsenet til Statens Teletjeneste. Driften blev derefter overtaget af Telecom, som blev til TeleDanmark, og senere TDC, som solgte antennedriften videre til selskabet Broadcast Service Danmark, som under svensk ejerskab hed Teracom Danmark og i dag er  Cibicom A/S.

Rø-senderen sender på 5 digitale multiplex ud til de bornholmske TV-seere.
Senderens signaler kan også modtages i Skåne, Blekinge og den polske nordkyst.

Rø-senderen er også knudepunkt for Telia og Telenors mobiltrafik på Bornholm.

Det er muligt at komme næsten helt til tops i Rø-senderen. Det sker via en lille tremands-elevator. Det er dog kun særligt uddannede teknikere fra Broadcast Service Danmark, der står for driften af senderen, som indimellem tager turen til tops. Sikkerhedsreglementet kræver, at man skal kunne kravle ned igen, hvis elevatoren går i stykker, så snart der er tale om master over 60 meter. Derudover skal der være tre mand tilstede for at kunne reparere fejl i selve antennerne.

Noter 

Sendestationer i Danmark
Bygninger, konstruktioner og anlæg i Bornholms Regionskommune
Tårne i Danmark
Dmitrij Donskoj (panserkrydser)

Den russiske panserkrydser Dmitrij Donskoj var den hidtil hurtigste af sin art og dermed en trussel for den engelske søfart. Dmitrij Donskoj blev ombygget i 1895 og fik blandt andet nye, hurtigtskydende kanoner, og rigning blev erstattet med lette master. Skibet var opkaldt efter Dmitrij Donskoj, fyrste af Moskva i det 14. århundrede.

Tjeneste 
Dmitrij Donskoj blev, på trods af at den var over 20 år gammel, sendt med den tredje russiske stillehavseskadre fra Østersøen til Fjernøsten, hvor flådestyrken ankom i maj 1905 i et forsøg på at vende lykken i den russisk-japanske krig. Under slaget ved Tsushima overlevede skibet i første omgang, men blev om natten angrebet af japanske jagere, hvorefter kaptajnen gav ordre til at åbne søventilerne og sænke det.

Kilder 
 Roger Chesneau, Eugène M. Koleśnik, N. J. M. Campbell. Conway's All The World's Fighting Ships 1860-1905, Udgivet 1979, 

Krydsere fra Rusland